《和运使陈学士游灵隐寺寓怀》
宋代·林逋

山壑气相合，旦暮生秋阴。
松门韵虚籁，铮若鸣瑶琴。
举目群状动，倾耳百虑沉。
按部既优游，时此振衣襟。
泓澄冷泉色，写我清旷心。
飘颻白猿声，答我雅正吟。
经台复丹井，扪萝常遍临。
鹤盖青霞映，玉趾苍苔侵。
温颜煦槁木，真性驯幽禽。
所以仁惠政，及物一一深。
洒翰嶙峋壁，返驾旃檀林。
回睨窣堵峰，天半千万寻。

作者简介：林逋（967一1028）字君复，汉族，浙江大里黄贤村人（一说杭州钱塘）。幼时刻苦好学，通晓经史百家。书载性孤高自好，喜恬淡，勿趋荣利。长大后，曾漫游江淮间，后隐居杭州西湖，结庐孤山。常驾小舟遍游西湖诸寺庙，与高僧诗友相往还。每逢客至，叫门童子纵鹤放飞，林逋见鹤必棹舟归来。作诗随就随弃，从不留存。1028年（天圣六年）卒。其侄林彰（朝散大夫）、林彬（盈州令）同至杭州，治丧尽礼。宋仁宗赐谥“和靖先生”。